CELEX: 52019DP0214
Language: sl
Date: 2019-03-14 00:00:00
Title: Sklep Evropskega parlamenta z dne 14. marca 2019 o imenovanju predsednika Evropskega bančnega organa (N8-0028/2019 – C8-0052/2019 – 2019/0902(NLE))

21.1.2021   
            
            
               SL
            
            
               Uradni list Evropske unije
            
            
               C 23/588
            
         
      P8_TA(2019)0214
      Imenovanje predsednika Evropskega bančnega organa
      Sklep Evropskega parlamenta z dne 14. marca 2019 o imenovanju predsednika Evropskega bančnega organa (N8-0028/2019 – C8-0052/2019 – 2019/0902(NLE))
      (Odobritev)
      (2021/C 23/85)
      
         Evropski parlament,
      
                  —
               
               
                  ob upoštevanju, da je odbor nadzornikov Evropskega bančnega organa 19. februarja 2019 za predsednika Evropskega bančnega organa izbral Joséja Manuela Campo (C8-0052/2019),
               
            
                  —
               
               
                  ob upoštevanju člena 48(2) Uredbe (EU) št. 1093/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski bančni organ) in o spremembi Sklepa št. 716/2009/ES ter razveljavitvi Sklepa Komisije 2009/78/ES (1),
               
            
                  —
               
               
                  ob upoštevanju člena 122a Poslovnika,
               
            
                  —
               
               
                  ob upoštevanju poročila Odbora za ekonomske in monetarne zadeve (A8-0146/2019),
               
            
                  A.
               
               
                  ker člen 48(2) Uredbe (EU) št. 1093/2010 določa, da se predsednik Evropskega bančnega organa imenuje na podlagi sposobnosti, veščin, znanja na področju finančnih institucij in trgov ter izkušenj, ki so relevantne za finančni nadzor in regulacijo, ter na podlagi odprtega izbirnega postopka;
               
            
                  B.
               
               
                  ker je Evropski bančni organ 12. decembra 2018 objavil razpis za prosto delovno mesto predsednika organa; ker je bil rok za oddajo prijav 11. januar 2019;
               
            
                  C.
               
               
                  ker je odbor nadzornikov Evropskega bančnega organa 5. februarja 2019 sprejel ožji seznam kandidatov za mesto predsednika organa;
               
            
                  D.
               
               
                  ker je odbor nadzornikov Evropskega bančnega organa 19. februarja 2019 Joséja Manuela Campo izbral za predsednika Evropskega bančnega organa in o tem ustrezno obvestil Parlament;
               
            
                  E.
               
               
                  ker je Odbor za ekonomske in monetarne zadeve nato ocenil priporočila kandidata, ki ga je izbral odbor nadzornikov Evropskega bančnega organa, zlasti glede na zahteve iz člena 48(2) Uredbe (EU) št. 1093/2010;
               
            
                  F.
               
               
                  ker je Odbor za ekonomske in monetarne zadeve 26. februarja 2019 poslušal predstavitev Joséja Manuela Campe, na kateri je slednji podal uvodno izjavo, nato pa odgovarjal na vprašanja članov odborov;
               
            
                  G.
               
               
                  ker Parlament obžaluje, da so bili kljub številnim pozivom Parlamenta v času prejšnjih imenovanj, da je treba pri sestavljanju seznamov kandidatov upoštevati uravnoteženo zastopanost spolov, vsi kandidati moški, in ker Parlament zahteva, da se uravnoteženost spolov upošteva pri naslednjem imenovanju; ker so ženske na področju bančnih in finančnih storitev še vedno premalo zastopane na vodilnih položajih; ker bi morale vse institucije in organi EU ter vse nacionalne institucije in organi izvajati konkretne ukrepe za zagotavljanje uravnotežene zastopanosti spolov;
               
            
               
                  1.
               
               
                  odobri imenovanje Joséja Manuela Campe kot predsednika Evropskega bančnega organa za obdobje petih let;
               
            
               
                  2.
               
               
                  naroči svojemu predsedniku, naj ta sklep posreduje Svetu, Komisiji, Evropskemu bančnemu organu in vladam držav članic.
               
            
         (1)  UL L 331, 15.12.2010, str. 12.